  Анжелика Тихонова корреспондент Удмурт кыллэсь нуналзэ пусъён улсын 26-29 шуркынмонэ Ижкарысь Калыкъёслэн эшъяськон юртсы «Джечь буречь!» или «Ӟечбуресь!» Удмуртский для всех!» нимо акци ялэ. Со сярысь ужъюртлэн пресс-службаез ивортэ. Удмурт кылын тунсыкъяськисьёслэсь но удмурт кылэз дышетыны мылкыд карисьёслэсь лыдзэс будэтон понна, быдэс элькунын удмурт кылын тодматон урок ортчоз. Урок удмурт кылэз тодӥсьтэм муртъёс понна дасямын луоз. Акцие котькин но пыриськыны быгатэ: библиотекаос, школаос, культурая юртъёс. Урок нуисьёс понна Калыкъёслэн эшъяськон юртсылэн сайтаз методической юрттэт интыямын луоз. Сое котькуд дышетӥсь, мылкыд каремезъя, уже кутыны быгатоз Августина Михайлова, Удмуртиысь Калыкъёслэн эшъяськон юртысьтызы методистАвгустина Михайловалэн кылъёсызъя, методикая пособие юрттэт кадь гинэ луоз, соин ик дышетӥсьёс уроксылэсь радлыксэ но пуштроссэ асьсэос бырйыны быгатозы. Урок кылын тодматонлы сӥземын бере, удмурт кыллэсь аспӧртэмлыкез, тунсыко луэмез сярысь вераны дэмлало. Акцие пыриськыны Калыкъёслэн эшъяськон юртысьтызы методистъёс, удмурт егитъёслэн «Шунды» мерлыко огазеяськонзылэн ёзэтъёсыз мылкыд каризы ини.  Калыкъёслэн Эшъяськон юртазы акци 26-тӥ шуркынмонэ ортчоз. Тодэ вайытом, Сарапулын Удмурт кыллэсь нуналаз вожвылъяськон, визьсынан, шудонъёс радъялозы.  Тегъёс: Дышетон Ижкар Удмуртия удмурткыл Калыкъёслэнэшъяськонюртсы  